b'\n_START_ARTICLE_\nHorsens Museum\n_START_SECTION_\nHistorie\n_START_PARAGRAPH_\nI 1906 blev Museumsforeningen i Horsens grundlagt med form\xc3\xa5let at v\xc3\xa6kke interesse og vedligeholde interesse for kunst og historie. Blandt stifterne var Frederik Weilbach, der fungerede som bestyrelsesformand frem til 1918. I 1915 blev der opf\xc3\xb8rt en bygning i Horsens til museet, tegnet af Viggo Norn. Norn fungerede som bestyrelsesformand frem til 1962._NEWLINE_Museet udstillede b\xc3\xa5de kunst og kulturhistorie frem til 1986, hvor kunstafdelingen blev flyttet til Pavillon Lunde, og blev til Horsens Kunstmuseum.\n_START_SECTION_\nUdstilling\n_START_PARAGRAPH_\nMuseet har fem permanente udstillinger, der omhandler Vitus Bering, s\xc3\xb8lvarbejde fra Horsens, leget\xc3\xb8j, Horsens i forhistorisk tid og i middelalderen. Desuden er der skiftende der ofte omhandler aktuelle ark\xc3\xa6ologiske eller historiske emner. Samlingen omfatter over 25.000 genstande.'